Ang Transfăgărășan gitukod tali sa 1970 ug 1974 sa panahon sa pagmando ni Nicolae Ceaușescu ingon nga tubag sa 1968 invasion sa Czechoslovakia
sa Unyon Sobyet. Gusto ni Ceaușescu nga maseguro ang dali nga pag-abot sa militar latas sa kabukiran kon mosulong ang Sobyet. Niadtong panahona, ang Romania adunay na daghang estratehikong mga agianan sa bukid sa habagatang Carpathians, nga napanunod gikan sa una pa sa komunistang panahon (ang DN1 ug ang taas nga agianan nga DN67C) o gitukod sa unang mga tuig sa Komunistang rehimen (ang DN66). Hinuon, kining maong mga agianan nag-agi sa mga walog sa suba, ug sayon alang sa mga Sobyet sa pagpugong ug pag-atake. Busa si Ceaușescu nagsugo sa pagtukod ug dalan tabok sa Kabukiran sa Făgăraș, nga nagbulag sa amihanan-kasadpan ug habagatang Romania.